International yoga day 2019 people do yoga asans in fefferent parts of the world - International Yoga Day 2019: शुरू हो गई योग दिवस की तैयारियां, बारिश में रेन कोट पहन किया योगासन
पीएम नरेंद्र मोदी के प्रस्ताव के बाद वर्ष 2015 से पूरे विश्व में योग दिवस का किया जा रहा है आयोजन.
Published: June 17, 2019 9:17 AM IST
नई दिल्ली/ह्यूस्टन. अगले कुछ दिनों में होने वाले अंतरराष्ट्रीय योग दिवस (International Yoga Day 2019) को लेकर भारत समेत दुनिया के कई देशों में तैयारियां शुरू हो गई हैं. अमेरिका हो या चीन या फिर कोई अन्य देश, विश्व के कई देशों में आगामी 21 जून को International Yoga Day मनाया जाएगा. सोमवार को चीन के वुहान और अमेरिका के टेक्सास में योग दिवस को लेकर लोगों में उत्साह देखा गया. चीन के वुहान शहर में तो लोगों ने भारी बारिश की भी परवाह नहीं की. यहां पर बारिश के बीच रेन कोट पहनकर पुरुषों और महिलाओं को योगासन करते देखा गया. वहीं, टेक्सास में भी अंतरराष्ट्रीय योग दिवस को लेकर लोगों में काफी जोश है. यहां 21 जून को हजारों लोगों के योग को बढ़ावा देते नजर आने की उम्मीद है. आपको बता दें कि अंतरराष्ट्रीय योग दिवस वर्ष 2015 से हर साल 21 जून को मनाया जाता है. पीएम नरेन्द्र मोदी ने 27 सितंबर 2014 को संयुक्त राष्ट्र महासभा (यूएनजीए) में अपने भाषण के दौरान योग दिवस का प्रस्ताव पेश किया था.
भारत का महावाणिज्य दूतावास कई समूहों के सहयोग से टेक्सास में पांचवें अंतरराष्ट्रीय योग दिवस पर कई कार्यक्रमों का अयोजन कर रहा है. मुख्य समारोह का आयोजन शुक्रवार शाम छह बजे मिडटाउन पार्क के लॉन में किया जाएगा. यहां विशेषज्ञ प्रमुख आसनों के साथ ही योग, प्राणायाम और ध्यान के बारे में भी लोगों को बताएंगे. साढ़े सात बजे समारोह के बाद लोग यहां भारत के होली की तरह विभिन्न रंगों से लोग खेलेंगे. ह्यूस्टन में भारत के महावाणिज्य दूत डॉ. अनुपम रे ने कहा कि योग वह है जो “हम (भारत) निर्यात करते हैं…, मन और शरीर की तंदुरुस्ती के लिए…, हम नफरत का निर्यात नहीं करते हैं ना यह कहते हैं कि मेरा धर्म तुमसे बेहतर है… हम कहते हैं कि योग मन, शरीर और हृदय के लिए अच्छा है.’’
Even heavy rains can’t stop over 500 #Yoga lovers of #Wuhan from celebrating #YogaDay2019 at the Yellow Crane Tower. @VikramMisri @IndianDiplomacy @MEAIndia #IDY2019 #ZindagiRaheKhush pic.twitter.com/AwrRwnLltt
— India in China (@EOIBeijing) June 17, 2019
The event was inaugurated by the Mayor of Wuhan, Zhou Xianwang and Ambassador @VikramMisri . @IndianDiplomacy @MEAIndia #IDY2019 #YogaDay2019 #ZindagiRaheKhush pic.twitter.com/g2NlyH2kCe
योग दिवस पर एक विशेष सत्र बच्चों को भी समर्पित होगा और एक अन्य में सोते समय योग करने के तरीके को दिखाया जाएगा. टेक्सास की राजधानी ऑस्टिन में 15 जून से ही यह योग दिवस का जश्न शुरू हो गया था, जहां हर क्षेत्र से अभी तक 1000 से अधिक लोग हिस्सा ले चुके हैं. ह्यूस्टन के बोहरा समुदाय ने भी शनिवार को मस्जिद में योग दिवस मनाया, जहां महिलाएं व पुरुष दोनों शामिल हुए. मस्जिद में आयोजित समारोह का नेतृत्व करने वाले उप महावाणिज्य दूत सुरेंद्र अधाना ने कहा, ‘‘वे इसको लेकर काफी उत्साहित थे और उन्होंने नियमित रूप से मस्जिद में योग सत्र आयोजित करने का अनुरोध किया है.’’
IDY2019International Yoga Day 2019Yoga in ChinaYoga in TexasYogaDay2019अंतरराष्ट्रीय योग दिवसयोग दिवस 2019
Published Date: June 17, 2019 9:17 AM IST